1950

1950-te  Posle perioda ll svetskog rata u modu se ponovo vraća raskoš i luksuz. Četvrtasta ramena i kratke suknje zamenjuje nežnost i ženstvenost Novog izgleda (eng. New Look) Kristiana Diora(eng. Christian Dior). Silueta ovog stila je oblik peščanog sata i karakterišu je meka i zaobljena ramena, opasan struk i dugačke, lepršave suknje.  Za vreme ll svetskog rata prvi put dolazi do masovne proizvodnje odeće, a pojavljuju se i sintetičke tkanine. A sve se to prenosi i na pedesete.

 Ženska odeća  Pošto je ovaj period došao posle ekonomske krize, mnogi su žudeli za luksuznom i raskošnom odećom. Mnoge žene nisu mogle da priušte skupocene haljine, tako da su kupovale masovno proizvedenu odeću.  Haljine od satenskog pamuka koje su uglavnom bile bez rukava su se nosile tokom dana.  Kostimi sa uskim ravnim suknjama su bili popularni među ženama. Uz njih su često bile nošene predivne marame i šalovi.  Kristijan Dior je vladao modom pedesetih godina, njegov Novi izgled je bio veoma uticajan i modeli su pravljeni od veoma skupih tkanina.  Krzneni kaputi su takođe bili popularni. Posedovati kaput od kanadske kune, bio je san svake žene. Takođe su se puno nosili kaputi od veštačkog krzna.



 Muška odeća  Doba 1950-ih je bilo veoma konzervativno doba za mušku odeću. Fokus je bio na urednosti, profesionalnosti i uštogljenom izgledu dok je udobnost ostavljana po strani.  Poslovni izgled je bio prilično jednoličan. Odela su bila jednostavno obojena, a najčešće boje su tamno plava, tamno braon, ugalj boja i crna. Šešir je bio veoma bitan detalj i skoro svaki biznismen ga je nosio. Fedora je bio najpopularniji šešir tog vremena i pravio se od filca.  Odelo se nosilo u svim prilikama. Kravata se skidala kako bi se naglasio prelazak iz svečane prilike u nesvečanu.  Najčešće tkanine su bile svila, pamuk, vuna i flanel.

Tinejdžerska odeća

 Pojava Rok en Rola je uticala na ponašanje i stil oblačenja mladih ljudi. Pedesetih godina nastaje pojam tinejdžer i tinejdžeri po prvi put počinju da vladaju modom.  Devojke su prestale da se trude da liče na svoje majke. Nosile su haljine veselih boja i dezena opasane u struku sa širokim suknjama. Zvonasta suknja sa slikom pudlice (eng. Poodle Skirt) je bila popularna među devojkama.

Tinejdžeri u ovom periodu su postali buntovniji i stvarali su svoje modne kategorije.  Preppy stil, stil omladine sa koledža, je bio uredniji i čistiji, pa zato i više poštovan među odraslima. Kardiganski džemperi i letermen jakne (eng. Letterman jackets) su bili dobar primer za ovaj stil.  Prljavko (eng. Greaser) stil je bio buntovan stil koga su osnovale bande iz Južne i Severoistočne Amerike. Glavne karakteristike su bile kožne jakne, teksas jakne, majce bez rukava.

 Obuća

Kako je odeća 1950-ih postajala elegantnija i luksuznija, isto je bilo i sa cipelama.  Sedlaste cipele(eng. Saddle shoes) su uglavnom bile crno-bele boje i zapertlavale su se. Imale su zdepastu štiklu i uglavnom su se koristile za ples.  Stileto(eng. Stiletto) je bio veoma popularan stil zato što je ženskoj nozi davao dužinu i elegantniji oblik. Ovakve cipele su bile puno nošene uz sakoe i ravne suknje.

  Frizure  Među ženama su bile jako popularne lokne i šafroni, a frizuru bi ponekad ukrašavale marame koje su se vezivale oko glave.  Muškarci su pravili svoje frizure po uzoru na poznate ličnosti kao što su Din Martin (eng. Dean Martin) i Elvis Presli (eng. Elvis Presley) koji su kreirali veoma popularne frizure kao što su pačiji rep (eng. Duck tail) i popmadur (eng. Pompadour). Gel za kosu je bio u velikoj upotrebi.

=[|1950]=

=[|1950 moda]=